ตอนที่ 1

จุดเริ่มต้นคดีสะเทือนขวัญ เมื่อ สารวัตรสิงหา (พาเวล นเรศ) สารวัตรหนุ่มคาแรคเตอร์ดุดันและเป็นคนตรงๆ ได้รับมอบหมายให้รับผิดชอบคดีฆาตกรรมปริศนา 7 ศพ ที่ถูกเย็บตาและปากด้วยด้ายแดง ถูกแขวนคอไว้ที่ต้นไม้ใหญ่ในพื้นที่ก่อสร้างกลางเมือง ซึ่งคดีนี้ สารวัตรสิงหา ถึงกับมืดแปดด้าน เพราะความสยดสยองที่ไม่ได้อยู่แค่ภาพที่เห็น แต่คือ “ความไม่สมเหตุสมผล” ที่ซ่อนอยู่เบื้องหลัง เพราะทุกศพไม่ทิ้งร่องรอยการต่อสู้ ไม่มีหลักฐานการฆาตกรรมที่ชัดเจน แต่มีเพียงคนเดียวที่อยู่ในเหตุการณ์ คือ  “ธูป” (พูห์ กฤติน) เด็กหนุ่มหน้าตาใสซื่อที่อ้างว่า “เขามองเห็นผี” ธูปกลายเป็นพยานคนเดียวในที่เกิดเหตุและอาจถูกยัดคดีให้เป็นผู้ต้องหา ธูปได้บอกกับสิงหาว่าเขาไม่ได้ทำ และบอกความสามารถพิเศษว่าเขามองเห็นผี และสิ่งลี้ลับ ได้ตั้งแต่เกิด แต่สิงหาเป็นคนไม่เชื่อในเรื่องลี้ลับเหนือธรรมชาติ แม้จะลังเลว่าธูปดูเป็นคนซื่อๆไม่น่าจะโกหก แต่เนื่องจากไม่มีผู้ต้องสงสัยรายอื่น สิงหาจึงต้องจับธูปไว้ในฐานะผู้ต้องสงสัยเพื่อสืบสวนและหาวิธีไขคดี